Premios Princesa d'Asturias

Os Premios Princesa d'Asturias (clamatos Premios Prencipe d'Asturias dica 2014 Cambio de denominación de la Fundación Príncipe de Asturias y de los Premios Príncipe de Asturias) ye un conchunto de premios que s'atorgan cada anyada a personas e institucions destacatas por a suya faina cientifica, tecnica, cultural, social y humana; y a suya importancia ye especial en o mundo hispanofono.

Os premios estieron establitos en 1981 por a Fundación Princesa de Asturias (allora clamata Fundación Príncipe de Asturias); y a ceremonia d'entrega d'os premios se celebra anualment en o mes d'octubre en o Teatro Campoamor d'a ciudat d'Oviedo (Asturias, Espanya).

 Categorías 
Os Premios Princesa d'Asturias tien ueito categorías: 
 Premio Princesa d'Asturias de Comunicación y Humanidaz Dende 1981, concedito a "a persona, institución, colla de personas o d'institucions cual faina creyadora o d'investigación represente una aportación relevant ta la cultura universal en ixas disciplinas".
 Premio Princesa d'Asturias de Ciencias Socials Dende 1981, concedito a "a persona, institución, colla de personas o d'institucions cual faina creyadora o d'investigación en as disciplinas d'Antropolochía, Dreito, Economía, Filosofía, Cheografía, Historia, Psicolochía, Sociolochía y altras Ciencias Socials represente una aportación relevant a o suyo desarrollo en o beneficio d'a Humanidat". 
 Premio Princesa d'Asturias d'as Artes Dende 1981, concedito a "a persona, institución, colla de personas o d'institucions cual faina en l'Arquitectura, Cinematografía, Danza, Escultura, Musica, Pintura y altras expresions artisticas, represente una aportación relevant a o patrimonio cultural d'a Humanidat". 
 Premio Princesa d'Asturias d'as Letras Dende 1981, concedito a "a persona, institución, colla de personas o d'institucions cual faina creyadora o d'investigación represente una aportación relevant ta la cultura universal en Literatura o Lingüistica".
 Premio Princesa d'Asturias de Investigación Cientifica y Tecnica Dende 1981, concedito a "a persona, institución, colla de personas o d'institucions cuals descubrimientos o faina d'investigación representen una aportación relevant ta la o progreso d'a Humanidat en as disciplinas d'as Matematicas, Fisica, Quimica, Biolochía, Medicina, Ciencias Ambientals, d'a Tierra y d'o Espacio asinas como tecnicas y tecnolochías relacionatas con ellas".  
 Premio Princesa d'Asturias de Cooperación Internacional Dende 1981, concedito a "a persona, institución, colla de personas o d'institucions cual faina contribuye de forma eixemplar y relevant a o mutuo conoiximiento, a o progreso y a fraternidat entre os pueblos".   
 Premio Princesa d'Asturias d'a Concordia Dende 1986, concedito a "a persona, institución, colla de personas o d'institucions cual faina contribuye de forma eixemplar y relevant a o entendimiento y a convivencia en paz entre os hombres, a la luita contra as inchusticias, a pobreza, a malautía, a ignorancia, o a esfensa d'a libertat, o ubriendo nuevos horizonts a o conoiximiento y destacando en a en conservación y protección d'o patrimonio d'a Humanidat". 
 Premio Princesa d'Asturias d'os Esportes Dende 1987, concedito a "a persona, institución, colla de personas o d'institucions que, amás amás d'a exemplaridat d'a suya vida y obra, fer conseguito nuevas metas en a luita d'o hombre por l'autosuperación".

 Referencias 

 Veyer tamién 
 Premio Princesa d'Asturias de Comunicación y Humanidaz
 Premio Princesa d'Asturias de Ciencias Socials
 Premio Princesa d'Asturias d'as Artes
 Premio Princesa d'Asturias d'as Letras
 Premio Princesa d'Asturias de Investigación Cientifica y Tecnica
 Premio Princesa d'Asturias de Cooperación Internacional
 Premio Princesa d'Asturias d'a Concordia
 Premio Princesa d'Asturias d'os Esportes

 Vinclos externos 

  Fundación Princesa de Asturias
  Premios Princesa de Asturias


Categoría:Cultura d'Asturias